Il-kumpanija Norwex u l-kumpanija Corinthia Group taw donazzjoni bejniethom total ta’ 22,000 maskra protettiva lid-djar tal-anzjani u tal-persuni b’diżabilità. Is-Segretarju Parlamentari għall-Anzjanità Attiva u l-Persuni b’Diżabilità Silvio Parnis faħħar lil dawn iż-żewġ kumpaniji ta’ dan il-ġest sabiħ li qed jagħmlu f’dan il-perjodu. Is-Segretarju Parlamentari qal li dan il-ġest se jkompli jgħin sabiex inkomplu nipproteġu lill-persuni vulnerabbli u lill-ħaddiema li jinsabu f’dawn ir-residenzi. Hu rringrazzja wkoll lil dawk kollha li jaħdmu fis-setturi tal-anzjani u tal-persuni b’diżabilità tal-ħidma eċċezzjonali li qed jagħmlu.